Benedikt Gíslason

Benedikt Gíslason (f. 1974)Arionbanki.is, „Frambjóðendur til stjórnar“ (skoðað 28. september 2019) er íslenskur verkfræðingur og hefur verið bankastjóri Arion banka frá júlí 2019.

Benedikt lauk C.Sc. gráðu í vélaverkfræði frá Háskóla Íslands árið 1998 og hefur starfað víða í fjármálageiranum. Hann hefur m.a. starfað hjá Fjárfestingabanka atvinnulífsins (FBA) og síðar Íslandsbanka. Hann gegndi stjórnunarstörfum hjá Straumi-Burðarás og var framkvæmdastjóri markaðsviðskipta hjá FL Group og framkvæmdastjóri fjárfestingarbankasviðs MP banka.Ruv.is, „Benedikt nýr bankastjóri Arion banka“ (skoðað 28. september 2019) 

Benedikt var um tíma aðstoðarmaður Bjarna Benediktssonar fjármálaráðherra og síðar efnahagsráðgjafi hans. Hann var varaformaður starfshóps stjórnvalda um afnám fjármagnshafta á árunum 2013-2016. Bendedikt hefur einnig sinnt stundakennslu við Verslunarskóla Íslands, Háskóla Íslands og Háskólann í Reykjavík.Visir.is, „Benedikt ráðinn aðstoðarmaður fjármálaráðherra“ (skoðað 28. september 2019)

Benedikt sat í stjórn Kaupþings á árunum 2016-2018 og var ráðgjafi Kaupþings í málefnum Arion banka. Hann tók sæti í stjórn Arion banka í september 2018 og var í stjórn bankans þar til hann tók við starfi bankastjóra í júlí 2019. Nokkru síðar var tilkynnt um viðamiklar skipulagsbreytingar í bankanum og var m.a. um 100 manns sagt upp störfum í lok september.Mbl.is, „Hundrað sagt upp hjá Arion banka“ (skoðað 28. september 2019)

Benedikt er kvæntur Ragnheiði Ástu Guðnadóttur næringarfræðingi og eiga þau fjögur börn.

 Tilvísanir  
Flokkur:Íslenskir verkfræðingar
Flokkur:Íslenskir bankastjórar
Flokkur:Fólk fætt árið 1974